TVT ยิ้มกริ่มกำไร Q3/59 โต59% หลังมีรายได้การให้บริการเพิ่ม
TVT ยิ้มกริ่มกำไร Q3/59 เพิ่ม 59% มาที่14.42 ลบ. จากปีก่อนกำไร 9.05 ลบ. หลังรายได้จากการให้บริการเพิ่มขึ้น ขณะที่ 9 เดือนแรกกำไรอยู่ที่ 53.67 ลบ. เพิ่มขึ้น 116% จากปีก่อนกำไร 24.91 ลบ.
20 มี.ค. 2560

บริษัท ทีวี ธันเดอร์ จำกัด (มหาชน) หรือ TVT รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 14.42 ล้านบาท หรือมีกำไรสุทธิ 0.02 บาทต่อหุ้น เพิ่มขึ้น 59% จากช่วงเดียวกันของปีก่อนที่มีกำไรสุทธิ 9.05 ล้านบาท หรือมีกำไรสุทธิ 0.01 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรเพิ่มขึ้นเนื่องจากบริษัทมีรายได้จากการให้บริการเพิ่มขึ้น ขณะที่ ผลการดำเนินงานช่วง 9 เดือนแรกมีกำไรสุทธิ53.67 ล้านบาท หรือ 0.07 บาทต่อหุ้น เพิ่มขึ้น 116% จากช่วงเดียวกันของปีก่อนที่มีกำไรสุทธิ 24.91 ล้านบาท หรือ 0.03 บาทต่อหุ้น